## Naredba o visini naknade za upis broda, jahte i brodice u upisnik brodova, odnosno jahti i očevidnik brodica

### NN 41/2005 (30.3.2005.), Naredba o visini naknade za upis broda, jahte i brodice u upisnik brodova, odnosno jahti i očevidnik brodica

# MINISTARSTVO MORA TURIZMA, PROMETA I RAZVITKA

**801**

Na temelju članka 1021. st. 5., a u svezi članka 188. st. 4. i članka 203.
st. 4., Pomorskog zakonika (»Narodne novine«, br.
181704) ministar mora, turizma, prometa i razvitka donosi

## NAREDBU

### O VISINI NAKNADE ZA UPIS BRODA, JAHTE I BRODICE U UPISNIK BRODOVA, ODNOSNO JAHTI I OČEVIDNIK BRODICA

I.

Ovom naredbom utvrđuju se kriteriji i visina naknade za upis brodova, jahti
i brodica u upisnik brodova, upisnik jahti, odnosno očevidnik brodica (u daljnjem
tekstu: naknada).

II.

Naknada iz točke I. ove Naredbe plaća se prilikom prvog upisa broda, jahte
ili brodice u hrvatski upisnik brodova i jahti, odnosno očevidnik broda, a
prema BT (bruto tonaži) broda, duljini trupa jahte, odnosno duljini trupa brodice.
Visina naknade utvrđena je u tablicama 1., 2. i 3. u skladu s kriterijima iz
st. 1. ove točke, a ovisno o porijeklu broda, jahte ili brodice:

Tablica 1.
if !supportLineBreakNewLine
endif

|  |  |  |  |  |  |  |
| --- | --- | --- | --- | --- | --- | --- |
| NAKNADA ZA UPIS BRODA, JAHTE I BRODICE  IZGRAĐENIH U DOMAĆIM BRODOGRADILIŠTIMA  (naknada izražena u kunama) | | | | | | |
| Brod | | | Brodica | | Jahta | |
| do 500 BT | od 500 BT do 10.000 BT | preko 10.000 BT | do 7 m | preko 7 m | od 12 do 15 m | Preko 15 m |
| 1.000,00 | 10.000,00 | 100.000,00 | 50,00 | 150,00 | 10.000,00 | 25.000,00 |

Tablica 2.

|  |  |  |  |  |  |  |
| --- | --- | --- | --- | --- | --- | --- |
| NAKNADA ZA UPIS BRODA, JAHTE I BRODICE IZ STRANIH UPISNIKA U HRVATSKI UPISNIK ILI OČEVIDNIK, ODNOSNO IZGRAĐENIH U STRANIM BRODOGRADILIŠTIMA  (naknada izražena u kunama) | | | | | | |
| Brod | | | Brodica | | Jahta | |
| do 500 BT | od 500 BT do 10.000 BT | preko 10.000 BT | do 7 m | preko 7 m | od 12 do 15 m | Preko 15 m |
| 2.000,00 | 20.000,00 | 200.000,00 | 2.000,00 | 10.000,00 | 30.000,00 | 50.000,00 |

Tablica 3.

|  |  |  |  |
| --- | --- | --- | --- |
| NAKNADA ZA PREDBILJEŽBU UPISA JAHTE I BRODICE TEMELJEM ČLANKA 1030. POMORSKOG ZAKONIKA  (naknada izražena u kunama) | | | |
| BRODICA | | JAHTA | |
| do 7 m | preko 7 m | od 12 do 15 m | preko 15 m |
| 500,00 | 1.000,00 | 2.000,00 | 15.000,00 |
| Pojmovi uz tablicu 1., 2. i 3.  BT – bruto tonaža  duljina brodice – duljina trupa  duljina jahte – duljina trupa | | | |

III.

Naknada se plaća u korist državnog proračuna Republike Hrvatske prilikom
podnošenja zahtjeva za upis brodova, jahti ili brodica u upisnik brodova i
jahti odnosno očevidnike brodica.

IV.

Na naknadu za upis plutajućeg objekta i nepomičnog odobalnog
objekta u upisnik plutajućih objekata i nepomičnih odobalnih
objekata primjenjuju se odredbe ove Naredbe o naknadi za upis broda, a sukladno
članku 108. Pomorskog zakonika.

V.

Na upis brodica i jahti koje se prvi puta upisuju o očevidnik brodica ili
upisnik jahti, a bile su upisane u očevidnik čamaca sukladno Pravilniku o
čamcima (»Narodne novine«, br. 80/2000) plaća se
naknada iz točke II. ove Naredbe.

VI.

Obveze plaćanja naknade iz točke I. ove Naredbe oslobođeni su brodovi, jahte
i brodice već upisane u hrvatski upisnik brodova, upisnik jahti, odnosno
očevidnik brodica, prilikom prepisa u drugi hrvatski upisnik odnosno očevidnik.
Obveze plaćanja naknade iz točke I. ove Naredbe oslobođene su i brodice koje
prije stupanja na snagu Pravilnika o brodicama i jahtama (»Narodne novine« br. 27/2005) nisu podlijegale upisu u očevidnik brodica pod
uvjetom da vlasnik brodice predoči račun, kupoprodajni ugovor, carinsku
deklaraciju ili drugi valjani dokaz stjecanja vlasništva iz kojeg je vidljivo
da je brodica nabavljena prije stupanja na snagu pravilnika.

VII.

Stupanjem na snagu ove Naredbe prestaje važiti Naredba o visini naknade za
upis broda, jahte i brodice u upisnik brodova, odnosno jahti i očevidnik brodica
(»Narodne novine« br. 2/2005).
Ova naredba stupa na snagu danom objave u »Narodnim novinama«.
Klasa: 011-01/04-02/93
Urbroj: 530-04-05-6
Zagreb, 10. ožujka 2005.

Ministar
mora, turizma, prometa i razvitka
**Božidar Kalmeta, dipl.
ing., v. r.**

Naredba, NN 41/2005-801
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)